যোগ দিবস মিলিয়ে দিল দু’দেশের বাহিনীকে। ভারতের  বিএসএফ এবং বাংলাদেশের বিজিবি’র প্রতিনিধিরা এক সঙ্গে অংশ নিলেন আন্তর্জাতিক যোগ দিবসে। বেশ কিছু ক্ষণ শারীরিক করসত করলেন একই সঙ্গে। বৃহস্পতিবার ছিল আন্তর্জাতিক যোগ দিবস। শুধু ভারত বা বাংলাদেশই নয়, বিশ্বের নানা প্রান্তে লক্ষ লক্ষ মানুষ অংশ নেন যোগ দিবসে। কাশ্মীর থেকে কন্যাকুমারী, লাদাখ থেকে চেরাপুঞ্জি, গোটা ভারতই এ দিন বাঁধা পড়েছে যোগ-সূত্রে। অংশ নেন উপরাষ্ট্রপতি থেকে প্রধানমন্ত্রী ও অন্যান্য মন্ত্রীরাও। শেষে প্রধানমন্ত্রী বার্তা দেন,  যোগ-ই পারে বিশ্ববাসীর মধ্যে যোগসূত্র তৈরি করতে।